fi en fi et fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fr fi fi fi fi fi fi fi fi fi fi fi fi fi fi fi en fi fi fi en fi fi fi fi fi fi fi en fi fi fi en fi fi fi en fi fi fi en fi fi fi en fi fi fi en fi fi fi nl fi fi fi en fi fi fi fi fi fi fi fi fi fi fi fi nl fi fi en fi fi fi es es en es fi fi
Suomi taipui Ranskalle finaalissa - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Teksti Marko Kuivasaari Lauantaina 12. heinäkuuta 2014
Suomen naisten maajoukkue sijoittui Ljubljanan EM-kisoissa upeasti toiseksi.
Naisten maajoukkueen haaveet Euroopan mestaruudesta murskautuivat lauantai-iltana Sloveniassa päättyneessä turnauksessa. Finaalissa vastaan asettunut Ranska oli Suomea parempi lukemin 4.5-2.5.
Ottelu oli nelienpelien jälkeen tasan 1-1. Suomelle voittopisteen foursomessa toi pari, Sanna Nuutinen–Oona Vartiainen. Kaksinpeleissä kelkka alkoi kääntyä heti alusta Ranskan suuntaan. Suomi taisteli vielä kierroksen jälkipuolella minkä pystyi, mutta joutui tyytymään lopulta Sanna Nuutisen ja Karina Kukkosen tuomiin 1,5 pisteeseen.
Suomen joukkueen parhaat ”pistelingot” olivat Oona Vartiainen ja Emily Penttilä. He olivat häviämässä Saksaa, Sveitsiä ja Ranskaa vastaan pelatuissa otteluissa vain yhtä matsia.
Naisten upea kakkostila on maan kaikkien aikojen kovin saavutus EM-tasolla. Ljubljanassa saavutettu mitali on Suomelle miesten ja naisten kaikki ikäluokat huomioiden 14:s. Muut aikaisemmat 13 mitalia ovat pronssisia.
EM-hopea on jatkoa Suomen naisten viime aikojen hienolle menestykselle kansainvälisissä arvoturnauksissa. Vuosi sitten naiset olivat EM-kisoissa kolmansia.
*Korjaus uutiseen: Marco Willberg voitti 35-vuotiaiden EM-kultaa vuonna 2011, ja Panu Kylliäinen vuonna 2000 hopeaa miesten henkilökohtaisissa EM-kisoissa, joten naisten hopea jakaa kautta aikain toiseksi kovinta suomalaissaavutusta (mitalin värin perusteella) EM-tasolla kaikki ikäluokat huomioiden.
Marko Kuivasaari (päivitetty 13.7. klo 7.52)
Tytöt murskasivat Belgian tyttöjen EM-kisojen päätöspäivänä
Suomen tyttöjen maajoukkue päätyi sijalle 11, EM-joukkuekilpailuissa Slovakiassa. Kisojen viimeisenä päivänä Suomi löi Belgian selvin numeroin 4,5-1,5.
”Eilisen niukan tappion jälkeen pelasimme perusteiden pariin harjoitusrangella keskittyen tähtäykseen ja pallon paikkaan. Se auttoi ja tänään saimme paljon enemmän birdiepaikkoja ja todella moni niistä otettiin”, joukkueen valmentaja Juha Skyttä kertoi.
”Matsin alku oli vahva ja Belgia ei päässyt missään vaiheessa rinnalle. Tytöt pelasivat tänään turnauksen parasta golfia.”
Sandra Salonen (5/3), Jenna Mäihäniemi (6/5), Anna Backman (7/6) ja Ellinoora Moisio (2/1) voittivat pelinsä selvästi. Pari, Linda Haara-Nicola Fall tasasi pelinsä foursomessa.
Suomi ja Ranska tasoissa nelinpelien jälkeen
Naisten EM-finaaliottelu eteni kaksinpeleihin tasatilanteessa.
Suomi ja Ranska ovat naisten EM-finaaliottelussa tasatilanteessa 1-1, nelinpelien jälkeen. Suomen voittopisteen toi pari Sanna Nuutinen-Oona Vartiainen. Kaksinpelit alkavat iltapäivällä.
Mahtava yhteishenki on siivittänyt Suomen joukkueen naisten EM-turnauksen loppuotteluun. Kuva: Kisaorganisaatio
Suomi finaaliin naisten EM-kisoissa!
Sveitsi meni välierissä nurin selvin numeroin.
Suomen naisten golfmaajoukkue on tehnyt laijin suomalaista historiaa Ljubljanan EM-turnauksessa. Suomi kaatoi kisojen välieräottelussa Sveitsin luvuin 5,5-1,5, ja eteni ensimmäistä kertaa Euroopan mestaruus -tasolla loppuotteluun.
Ottelu ratkesi Suomen eduksi, kun Sanna Nuutinen (3/2 vs. Kim Metraux) ja Matilda Castrén (3/2 vs. Morqane Metraux) päihittivät vastustajansa omissa matseissaan samoin lukemin.
Joukkueen muut voittopisteet tulivat aamupäivän nelinpeliotteluissa parien Oona Vartiainen-Emily Penttilä (1/0 vs. Cylia Demerau-Nina Von Siebenthal) ja Matilda Castrén-Marika Voss (2/1 vs. Morqane ja Kim Metraux) toimesta.
Suomi on saavuttanut EM-tasolla henkilökohtaiset kilpailut mukaan lukien 13 mitalia. Luvussa on huomioitu myös mid-am- ja seniori-ikäisten pelaajien/joukkueiden mitalit. Kaikki ovat pronssisia.
”Feels good! PPP (pitää pystyä parempaan)”, kuului Oona Vartiaisen ja Matilda Castrénin yhteinen huudahdus ratkenneen välierän jälkeen.
Naisten päävalmentaja Mikael Mustonen oli tyytyväinen voiton ratkettua. Suomi voitti viime vuonna EM-pronssia, joten tämän vuoden kisoista on jo nyt tiedossa parempi sijoitus.
”Tämä oli koko joukkueen voitto. Pelasimme erittäin hyvin ja vastustaja Sveitsi oli kovatasoinen. Tasollisesti tämä oli taas parempi matsi kuin eilen”, Mustonen totesi.
Mustosen mukaan naisten maajoukkue on kasvanut joka osa-alueella kisan aikana. ”Tiedän että toistan itseäni, mutta olemme edenneet hyvin suunnitelman mukaan. Ja jälleen kerran meidän on parannettava omaa peliä huomenna jos haluamme voittaa Ranskan.”
Ranska eteni finaaliin voittamalla välierissä Englannin luvuin 4-3.
”Ranska on naisgolfin suurmaita ja hankala vastustaja lauantain EM-finaalissa. Tiukka vääntö on luvassa.”
Finaaliottelu käynnistyy lauantaina klo 9.50 Suomen aikaa.
Kakkosflightin ottelussa Norjan voittanut Suomen tyttöjen EM-joukkue kärsi perjantain kamppailussa tappion Tsekin viisikolle lukemin 2-3. Suomen joukkueen pisteet Tsekki-ottelussa toivat Ellinoora Moisio (1/0 vs. Hana Ryskova) sekä Anna Backman (3/2 vs. Michaela Fabiankova).
Suomi pelaa kisojen päätösottelussaan Belgiaa vastaan. Slovakian EM-finaalissa kohtaavat Ranska ja Italia.
Suomen naiset taistelevat finaalipaikasta Ljubljanan EM-kisoissa
Saksa oli torstaina vastaantulija Suomen käsittelyssä.
Oona Vartiainen oli yksi Saksan upotuksen pääarkkitehdeista. Kuva: Kisaorganisaatio
Naisten vahva maajoukkue eteni upeasti välieriin Slovenian Ljubjanassa pelattavassa EM-turnauksessa. Lyöntipelien kolmanneksi paras Suomi kohtasi ykkösflightin ensimmäisessä ottelussaan kuudenneksi sijoittuneen Saksan.
Suomi sai ottelussa heti vahvan etulyöntiaseman, voittamalla päivän molemmat foursomet. Saksa taisteli vielä kaksi pistettä kaksinpeleissä, mutta Karina Kukkosen, Oona Vartiaisen ja Emily Penttilän matsivoitot sinetöivät Suomen 5-2-voiton ja paikan välierään!
”Meillä on selvä suunnitelma ja olemme toteuttaneet sitä tähän asti hyvin. Tekeminen on ollut kurinalaista niin kentällä kuin sen ulkopuolella. Pelien pitää kuitenkin parantua että voimme menestyä”, naisten päävalmentaja Mikael Mustonen painottaa.
Suomi pelaa seuraavan ottelunsa Sveitsiä vastaan aamupäivällä. Ottelun voittaja etenee lauantaiseen finaaliin.
Slovakiassa omaa EM-turnaustaan pelaava tyttöjen maajoukkue jatkoi urakkaansa torstaina kakkosflightin ottelulla. Vastaan asettui Norja, joka ei uhannut Suomen voittoa missään vaiheessa. Lukemat Suomen eduksi 4-1.
Ainoa tasainen ottelu oli Linda Haaran ja Nicola Fallin ensimmäisellä jatkoreiällä voittama foursome-matsi. Suomen muut voittokamppailut päättyivät viimeistään 16. reiälle. Ainoan tappion kärsi Sandra Salonen (vs. Sandra Nordaas).
Suomi kohtaa seuraavaksi Tsekin joukkueen.
Naiset kolmannelta sijalta reikäpeleihin EM-joukkuekilpailuissa
Saksa asettuu Suomen vastustajaksi ensimmäisellä kierroksella. Tyttöjen joukkue pelaa Slovakiassa sijoista 9.-16.
Suomen naisten joukkueen peli on sujunut mallikkaasti Ljubljanan EM-kisoissa.
Suomen naisten joukkue pelasi tasaisesti koko lyöntipelivaiheen. Joukkueen parhaasta tuloksesta lyöntipelissä vastasi Oona Vartiainen, joka pelasi kaksi kierrosta kaksi alle pari (69-71).
Karina Kukkonen löi tuloksen yksi yli (73-70) ja Emily Penttilä kolme yli parin (73-72). Myös Matilda Castren merkkasi kolme yli tuloksen (69-76). Marika Vossin tulos oli neljä yli (74-72) ja Sanna Nuutisen seitsemän yli (77-74).
”Meillä on selvä suunnitelma ja olemme toteuttaneet sitä tähän asti hyvin. Tekeminen on ollut kurinalaista niin kentällä kuin sen ulkopuolella. Pelien pitää kuitenkin parantua että voimme menestyä”, naisten päävalmentaja Mikael Mustonen painottaa.
Suomen naisten joukkueen yhteistulos kahdelta päivän lyöntipelivaiheelta oli seitsemän yli parin. Tulokseen laskettiin päivän kuudesta kierroksesta viisi.
Englanti oli lyöntipelin selvä ykkönen tuloksella seitsemän alle. Toisena oli Ruotsi (-1) ja neljänneksi sijoittunut Ranska jäi Suomesta lyönnin.
Lyöntipeli määrittelee reikäpelien vastustajat. Ensimmäiset kahdeksan maata pääsevät pelaamaan mitaleista. Suomen vastustaja torstain peleissä on Saksa, joka oli lyöntipelissä kuudes.
Tytöt pelaavat Slovakiassa jäännössijoista
Suomen tyttöjen maajoukkue pelaa loppuviikosta Slovakian EM-joukkuekilpailuissa sijoista 9.-16.Suomen kahden päivän yhteistulos on 31 yli parin ja joukkue löytyy tuloslistalta lyöntipelien jälkeen sijalta 12.
Suomi kohtaa torstaina reikäpeleissä Norjan.Golf Resort Skalicassa pelattavan kilpailunparas lyöntipeleissä oli Ranska tuloksella kymmenen alle parin.
Suomalaisten henkilökohtaiset tulokset Golf Resort Skalicassalyöntipeleissä olivat Sandra Salonen (+1, 75-70), Anna Backman (+4, 75-73), Jenna Mäihäniemi (+6, 78-72), Ellinoora Moisio (+7, 77-74), Linda Haara (+13, 79-78) ja Nicola Fall (+21, 86-79).
Suomen vahva nousu MM-kisoissa jatkuu – Markus Luomalla huippupäivä
Elias Haavisto kypsyttelee jymypaukkua MM-kisoissa – Suomi kohenteli asemiaan
Elias Haavisto säväytti Ranskassa – Suomella kelpo avauspäivä MM-kisoissa
Suomen miehet klassisin periaattein Ranskan MM-kisoihin – ”Mennään hetki ja päivä kerrallaan”
Suomelle paras sijoitus MM-kilpailuissa kahdeksaan vuoteen − Ruotsi vei mestaruuden
MM-kisoissa joukkueen yksin harteilleen ottanut Krista Junkkari pelasi huipputuloksen Ryder Cup -areenalla
Suomen MM-joukkueella hankala päivä Ryder Cup -kentällä – ”Huomenna uuteen nousuun”
Suomi aloitti MM-kisat hyvin – Todellinen tasonmittaus on edessä huomenna
Naisten joukkueiden MM-kisat käynnistyvät tänään Ranskassa
Suomen miehet ylittivät odotukset MM-kisoissa – Elias Haavisto loisti ja oli 11:s
Artikkelin kommentit (11 kpl)
10 heinäkuun, 2014 17:02
jälleen suomi golfin mainetta EM tasolla (kin). Pelaajat sekä naisten valmennus tekee jatkuvasti hyvää jälkeä pienillä resursseilla. Golfareitten ja median mielenkiinto on silti miesten surkeassa menestyksessä ja heidän haukkumisessaan. Joukkohäpeän paikka.
Kirjaudu sisään vastataksesi Ilmoita asiaton viesti
11 heinäkuun, 2014 08:10
Ainoa harmi on se, ettei matseja näe mistään…paitsi paikanpäällä 🙂
Kirjaudu sisään vastataksesi Ilmoita asiaton viesti
11 heinäkuun, 2014 13:59
Hyvä Suomen naisjoukkue ja hyvä miehet. Oona. Perehdy aiheeseen ennen kommentointia! Ottamatta yhtään naisilta pois, tuo golffin taso Euroopassa on miesten puolella ”hiukan” kovempi. Puhut suomalaisten miesten surkeasta menestyksestä, kun miehet taistelevat tosissaan Euroopan parhaita golfmaita vastaan. Eivät juuri nyt haasta, mutta jos olisit vähääkään perillä asioista, et heittäisi täällä noita kommenttejasi. Nyt tarvittaisiin kannustavaa asennetta, eikä hyvien suoritusten vähättelyä. Suomi on selkään puukottajien luvattu maa. Jos voisin, muuttaisin heti pois täältä kateellisten sekä itseään täynnä olevien ihmisten maasta. Ainoat asiat joista suomalainen saa virtaa, on jonkun urheilijan voitto tai sitten sen toisen suoritusten mollaaminen. Missä tepi62 suomalaiset kannustusjoukot ovat nyt, kun kisataan Suomessa? Lähempänä niitä ei järjestetä. Missä ne joukot olivat viime vuonna, kun kisattiin naisten vastaavaa kisaa Suomessa? Joko tumpuloimassa itse kentällä tai sitten haukkumassa muita täällä golfpalstoilla?
Kirjaudu sisään vastataksesi Ilmoita asiaton viesti
11 heinäkuun, 2014 18:01
Kuka viitsii mennä katsomaan suomalaisten läpsygolfia. Ilmaus surkeaa, ei edes riitä kuvaamaan tämän hetkistä miesten golfin tasoa. Pitäisi todeta surkeaakin surkeampaa.
Kirjaudu sisään vastataksesi Ilmoita asiaton viesti
12 heinäkuun, 2014 00:59
Hienoa työtä olette tehneet, ISO KIITOS SIITÄ! Suomalainen golf tarvitsee kauniimman sukupuolen esikuvia ja tämä jos mikä edesauttaa tuon mielikuvan saavuttamista ja saada tyttöjä enemmän lajin pariin josta myöhemmin kasvaa ne menestyjät niin amatööri- kuin myös ammatilasturnauksiin. Ilotaan yhdessä hyvästä menestyksestä, kun siihen on todellakin aihetta!
Kirjaudu sisään vastataksesi Ilmoita asiaton viesti
12 heinäkuun, 2014 20:53
Hmm, muistaakseni Marco Willberg on voittanut EM kultaa vuonna 2011?
Kirjaudu sisään vastataksesi Ilmoita asiaton viesti
12 heinäkuun, 2014 20:56
Loistava saavutus naisilta! Mahtava Joukkue! Ja uskon että yhteishenki on ollut erinomainen. Onnittelut!
Kirjaudu sisään vastataksesi Ilmoita asiaton viesti
13 heinäkuun, 2014 07:27
Kirjaudu sisään vastataksesi Ilmoita asiaton viesti
13 heinäkuun, 2014 11:24
Kautta aikojen paras saavutus EM-kisoissa on kyllä Panu Kylliäisen EM-hopea. Linkki tuloksiin: https://www.ega-golf.ch/040000/documents/IEAC_2000_AUT.pdf Tuttuja nimiä… Anyhow – onnea hyvästä suorituksesta team Finland.
Kirjaudu sisään vastataksesi Ilmoita asiaton viesti
13 heinäkuun, 2014 19:26
Tepille! Olitko kannustamassa Vanajanlinnassa Suomen amatöörejä mennä viikolla? Yleisöä oli todella vähän, vaikka kisa oli huippuluokkaa eikä hävennyt ammattilaiskuvioille yhtään. Turha narista, ettei näytetä, itsestä se on kiinni, näkyykö vai ei. MH
Kirjaudu sisään vastataksesi Ilmoita asiaton viesti
13 heinäkuun, 2014 20:30
Pitää vastailla noille yksille urpoille, koska en tajua miten edellisestä kommentistani saa sen kuvan, ettenkö olisi ollut EM-kisoja katsomassa. No, joku nyt saa näkökenttäänsä mitä haluaa… Meester Hank, kyllä mä katselen sitä mitä haluan ja katson tarvitsevani, ei kannata kantaa huolta siitä!
Kirjaudu sisään vastataksesi Ilmoita asiaton viesti
Oma kommentti Peruuta vastaus
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Oppaana Kenttäranking: Itä-Suomessa vaihtui kärjen järjestys – Top 10:een kolmaskin kenttä
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.